b'\n_START_ARTICLE_\nSimuna\n_START_PARAGRAPH_\nSimuna on kyl\xc3\xa4 Laukaan kunnassa Keski-Suomessa. Simunan kyl\xc3\xa4 sijaitsee Laukaan kunnan it\xc3\xa4reunalla hieman syrj\xc3\xa4ss\xc3\xa4 muista Tarvaalan ja Lankamaan v\xc3\xa4liss\xc3\xa4. Parhaiten Simuna tunnetaan Simunankoskesta, jossa mm. presidentti Urho Kekkonen henkil\xc3\xa4\xc3\xa4k\xc3\xa4rins\xc3\xa4, laukaalaisen Rikhard Sotamaan, kanssa k\xc3\xa4vi ahkerasti kalastamassa. Lievestuoreelta menee Simunaan l\xc3\xa4hes viivasuora tie Saarilammin l\xc3\xa4pi. Tie on rakennettu alun perin yksityistien\xc3\xa4, jonka valtio lunasti 60-luvulla. Simunalla ja sen etel\xc3\xa4puolella olevalla Saarilammilla on yhteinen Simuna-Saarilampi-kyl\xc3\xa4yhdistys.'